Ansvarsplassering er i vesentlighet rettet mot pasientsikkerhet for om mulig å redusere risiko for akutte allergi-lignende reaksjoner og senskader / bivirkninger.

Videre er det krav om korrekt legemiddelhåndtering relatert til ordinering, istandgjøring, dobbeltkontroll, utdeling og dokumentasjon.

Dette er beskrevet i kapittel

6.2 Kompetanse og ansvar ved legemiddelhåndtering: Ordinering, istandgjøring, dobbeltkontroll, utdeling og dokumentasjon

Avdelingsdirektør

Avdelingsdirektør ved Radiologisk avdeling har det overordnede ansvar for trygg kontrastmiddelhåndtering ved avdelingen. Retningslinjen skal være kjent for alle involverte arbeidstakere og driften skal være tilrettelagt slik at arbeidstakere kan oppfylle kravene.

Henvisende leger

Henvisende leger er ansvarlig for at opplysninger som etterspørres på henvisning /sjekklister, samt relevante kliniske opplysninger som relateres til kontrastmiddelbruk, er tilgjengelig på henvisning.

Radiologer / LIS-leger ved Radiologisk avdeling

Radiologer/LIS-leger ved Radiologisk avdeling er ansvarlig for å vurdere kontrastmiddelbruk for hver enkelt pasient, for så å forordne legemiddelet ved å markere på henvisning hvilke undersøkelsesprotokoll som skal benyttes.

Radiografer og radiologer som administrerer henholdsvis intravenøs og intra-arteriell kontrast er ansvarlig for at kontrastmiddelhåndtering følger tilgjengelige prosedyrer beskrevet i denne retningslinjen (eks. beredskap, hygiene, observasjon).